แฟนปจด.หยุดเมื่ออาทิตย์ที่แล้ว แต่วันนี้พลาดถุงยางอนามัยขาดและหลั่งใน หลังจากนั้นซื้อยาคุมฉุกเฉินให้แฟนทาน 2เม็ดครั้งเดียว แบบนี้จะมีโอกาสตั้งครรภ์ไหมครับ
สวัสดีค่ะ หากประจำเดือนหมดไปประมาณ 1 สัปดาห์แล้ว ย่อมไม่ได้อยุ่ในระยะปลอดภัย โอกาสที่จะตั้งครรภ์ย่อมมีได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่าน้อยอยู่ยาคุมฉุกเฉินชนิดที่มี 2 เม็ดใน 1 แผงนั้น สามารถทานพร้อมกันทีเดียว 2 เม็ด หรือเลือกทานครั้งละ 1 เม็ด ห่างกันไม่เกิน 12 ชั่วโมงก็ได้ ประสิทธิภาพไม่แตกต่างกัน เพียงการทานพร้อมกัน 2 เม็ด อาจทำให้เกิดผลข้างเคียงได้มากกว่า เช่น คลื่นไส้ อาเจียน ปวดหัว เวียนหัว ปวดท้อง เจ็บเต้านม เป็นต้น